L'Imperio Bizantín (en griego Βυζαντινή Αυτοκρατορία, en aragonés y catalán medievals Romania) ye o termin emplegau en a Historiografía dende o sieglo XIX ta describir a parti de l'Imperio Román de cultura griega; por ixo tamién ye dito Imperio Román d'Orient. A suya existencia abraca tota la Edat Meya (sieglo IV - 1453) y teneba como capital a ciudat de Costantinoble. Formalment, yera a continidat d'a tradición de l'Imperio Román, de traza que os suyos emperadors continoron con a succesión d'os emperadors de Roma, preservando amás o legau cultural, politico y churidico imperial.